Джылахъстэней щIыналъэр зыхъумахэр ящыгъупщэркъым
Къэбэрдей-Балъкъэрым и Тэрч районым хиубыдэу щыIэ Курп лъагапIэм цIыху куэд дэкIащ Хэку зауэшхуэр къыщыхъеяр ягу къыщагъэкIыж зэманым.
Мы Iуэхум цIыху 250-м щIигъу хэтащ. «Урысейм и къэлъыхъуакIуэхэм я зэщIэхъееныгъэм» и щIыналъэ къудамэм, жылагъуэ зэгухьэныгъэхэм, щIалэгъуалэ, студент зэгухьэныгъэхэм я лIыкIуэхэр, ДОСААФ-м и курсантхэм, армеец ныбжьыщIэхэм ягу къагъэкIыжащ мы щIыпIэм щекIуэкIа зауэ гуащIэр.
Махуи 100-м щIигъукIэ Курп щыгур яхъумащ 317-нэ фочауэ дивизэм и зауэлIхэм. А зауэ гуащIэм хэкIуэдащ красноармеейц мини 7-м щIигъу. Хэкур яхъумэурэ зи псэр зытахэм къызэхуэсахэр яхуэщыгъуащ.
